Labergmoen bedehuskapell

Labergmoen bedehuskapell, også omtalt som Laberg bedehuskapell, var et forsamlingshus på Laberg, om lag to kilometer sørvest for Årstein, i Gratangen kommune i Troms. Bygningen er tegnet av arkitekten Sverre Pedersen, og det ble oppført i tre og Durox-blokker i 1969, og innviet som kapell av biskop Monrad Norderval den 26. oktober samme år. Kapellet hadde hundre sitteplasser, og det fikk sitt navn av misjonsfolket på Laberg.

Etter at det ut over 1990-tallet ble færre besøkende på gudstjenestene i bedehuskapellet, ble bygningen overtatt av en kapellforening i 1997, og høsten 2004 ble det vedtatt at dette ikke lengre skulle være gudstjenestested. Den 4. desember 2005 ble det avholdt en høymesse, og bygningen ble for siste gang brukt som bedehus, og har i ettertid vært brukt som grendehus.

Referanser

Eksterne lenker 
 

Byggverk i Gratangen
Kulturminner i Gratangen
Norske kirker fra 1969
Opphør i 2005
Tidligere kirker i Troms